Тичмашынрак почмо тиде шонымаш «Сонарзе» поэмыште. Поэма моральный темым гына ок тарвате, лач Тамара ден Геню кокласе илыш пышкемым гына ок рудо. Тушто ме браконьерство ваштареш кредалмымат, сектантствын шакше пашажымат ужына. Вик манына: тиде чылажат ик мундыраш чумырга. Но нуным рончен, сай ден удажым ойыркален, поэт кажнылан шке приговоржым луктеш. Теве молан латшым ий ончыч возымо произведений у семын йонгалтеш, у лудшым муэш.